මේ  අතර ශ්‍රී ලංකා පොදුජන පෙරමුණ කොළඹ සහ පුත්තලම දිස්ත්‍රික්කයේ පළාත් පාලන ආයතන සඳහා ද  අද පෙරවරුවේ ඇප මුදල් තැන්පත් කරනු ලැබුවා.කොළඹ දිස්ත්‍රික්කයේ දෙහිවල - ගල්කිස්ස මහ නගර සභාව, මහරගම සහ බොරලැස්ගමුව නගර සභා සදහා තම පෙරමුණ ඇප මුදල් තැන්පත් කළ බවයි එහි ලේකම් නීතිඥ සාගර කාරියවසම් කියා සිටියේ.එමෙන්ම, පුත්තලම දිස්ත්‍රික්කයේ වනාතවිල්ලුව ප්‍රාදේශීය සභාවට ද පොදුජන පෙරමුණ අද පෙරවරුවේ ඇප මුදල් තැන්පත් කරනු ලැබුවා.ඊයේ දිනයේදී පොදුජන පෙරමුණ කළුතර, ගාල්ල සහ ගම්පහ දිස්ත්‍රික්වල පළාත් පාලන ආයතන 16ක් සඳහා ඇප මුදල් තැන්පත් කරනු ලැබුවා.කෑගල්ල දිස්ත්‍රික්කයේ බුලත්කොහුපිටිය ප්‍රාදේශීය සභාවට ද අද ස්වාධීන කණ්ඩායමක් ඇප මුදල් තැන්පත් කර තිබෙනවා.මේ අතර ගල්නෑව ප්‍රාදේශීය සභාවට ඇප මුදල් තැන්පත් කිරීමෙන් අනතුරුව මාධ්‍ය වෙත අදහස් දැක්වූ උතුරුමැද පළාත් සභාවේ හිටපු මහ ඇමති එස්.එම්. රංජිත් කියා සිටියේ ඉදිරියේදී සියලූ පළාත්පාලන ආයතනවලට පොදුජන පෙරමුණ යටතේ තරග කරන බවයි.මේ අතර අද දිනයේදී ඊ.පී.ඩී.පී. සංවිධානයේ චාවකච්චේරිය නගර සභාව සඳහා ඇප මුදල් තැන්පත් කළ අතර, ස්වාධීන කණ්ඩයමක් කෑගල්ල දිස්ත්‍රික්කයේ බුලත්කොහුපිටිය ප්‍රාදේශීය සභාව සඳහා ඇප මුදල් තැන්පත් කර තිබෙනවා.